pythainlp/thai_wikipedia_clean_20230101 huggingface dataset:
พ.ศ. 2484 ได้ตราพระราชบัญญัติปรับปรุงกระทรวง ทบวง กรม พุทธศักราช 2484 กระทรวงธรรมการได้เปลี่ยนชื่อมาเป็นกระทรวงศึกษาธิการ เมื่อวันที่ 19 สิงหาคม 2484 ต่อมาในปี พ.ศ. 2485 ได้มีประกาศรวมจังหวัดขึ้นเป็นภาค โดยมีการตั้งข้าหลวงตรวจการศึกษาภาคไปประจำตำแหน่งยังภาคต่าง ๆ
พ.ศ. 2495 มีประกาศใช้พระราชบัญญัติระเบียบบริหารราชการแผ่นดิน พุทธศักราช 2495 เมื่อวันที่ 8 มีนาคม 2495 ซึ่งแบ่งการบริหารราชการออกเป็นส่วนกลาง ส่วนภูมิภาค ส่วนท้องถิ่น กระทรวงศึกษาธิการได้ปรับปรุงการบริหารส่วนภูมิภาคให้สอดคล้องกับพระราชบัญญัติ โดยแบ่งพื้นที่จังหวัดต่าง ๆ ออกเป็นภาค รวม 9 ภาค ตามพระราชกฤษฎีกาจัดตั้งภาค พ.ศ. 2495 คือ
ภาค 1 ตั้งที่ทำการภาคที่จังหวัดพระนครศรีอยุธยา
ภาค 2 ตั้งที่ทำการภาคที่จังหวัดฉะเชิงเทรา
ภาค 3 ตั้งที่ทำการภาคที่จังหวัดนครราชสีมา
ภาค 4 ตั้งที่ทำการภาคที่จังหวัดอุดรธานี
ภาค 5 ตั้งที่ทำการภาคที่จังหวัดลำปาง
ภาค 6 ตั้งที่ทำการภาคที่จังหวัดพิษณุโลก
ภาค 7 ตั้งที่ทำการภาคที่จังหวัดนครปฐม
ภาค 8 ตั้งที่ทำการภาคที่จังหวัดนครศรีธรรมราช และ
ภาค 9 ตั้งที่ทำการภาคที่จังหวัดสงขลา
และกระทรวงศึกษาธิการได้ตั้งข้าหลวงตรวจการศึกษาธิการภาคออกไปเป็นหัวหน้าส่วนราชการประจำภาค ทั้ง 9 ภาค ต่อมาเมื่อวันที่ 17 กันยายน 2495 ได้มีพระราชกฤษฎีกาจัดวางระเบียบการบริหารราชการสำนักงานปลัดกระทรวงศึกษาธิการขึ้นและได้เปลี่ยนตำแหน่งข้าหลวงตรวจการศึกษาธิการภาคเป็นศึกษาธิการภาค
พ.ศ. 2500 ได้มีกฎ ก.พ. ฉบับที่ 130 (พ.ศ. 2500) ออกตามความในพระราชบัญญัติระเบียบข้าราชการพลเรือน พ.ศ. 2497 กำหนดตำแหน่งที่เรียกชื่ออย่างอื่นในสังกัดสำนักงานปลัดกระทรวงศึกษาธิการในส่วนภูมิภาค โดยเปลี่ยนชื่อศึกษาธิการภาคเป็นผู้ตรวจราชการกระทรวงศึกษาธิการเพื่อให้เหมาะสมกับบทบาทหน้าที่การงาน ต่อมาในปีเดียวกันนี้ กระทรวงศึกษาธิการกำหนดท้องที่จังหวัดต่าง ๆ ขึ้นเป็นหน่วยสำหรับตรวจราชการของผู้ตรวจกระทรวงศึกษาธิการ รวม 12 หน่วย เรียกว่าภาคการศึกษา โดยพิจารณาตามหลักทางภูมิศาสตร์ วัฒนธรรม และปริมาณคุณภาพของงานด้านการศึกษาเพื่อประโยชน์ในการบริหารการศึกษาให้เป็นผลดียิ่งขึ้น พร้อมทั้งได้กำหนดอำนาจหน้าที่ของผู้ตรวจราชการกระทรวงศึกษาธิการขึ้นด้วย
พ.ศ. 2501 - 2506 กระทรวงศึกษาธิการ และองค์การบริหารและการร่วมมือระหว่างประเทศ ได้ร่วมมือกันจัดทำโครงการพัฒนาการศึกษาโดยใช้ชื่อย่อโครงการนี้ว่า "ค.พ.ศ." หรือ General Educational Development project (GED) เป็นโครงการปรับปรุงพัฒนาการศึกษาทุกระดับทั่วประเทศมีการสร้างศูนย์พัฒนาการศึกษาขึ้นทุกภาคการศึกษาทั้ 12 ภาคการศึกษา มีผู้ตรวจราชการกระทรวงศึกษาธิการ (ภาค) เป็นหัวหน้าหน่วยงาน และมีศึกษานิเทศก์ภาคจากกรมการฝึกหัดครู กรมสามัญศึกษา และกรมวิสามัญศึกษา มาช่วยปฏิบัติงานงานประจำอยู่ ณ ศูนย์พัฒนาการศึกษาภาคต่าง ๆ ที่ทำการภาคการศึกษาจึงปฏิบัติงานในลักษณะเป็นศูนย์วิชาการตั้งแต่นั้นเป็นต้นมาอีกหน้าที่หนึ่ง
พ.ศ. 2504 ได้มีกฎ ก.พ. ฉบับที่ 300 (พ.ศ. 2504) ออกตามความในพระราชบัญญัติระเบียบข้าราชการพลเรือน พ.ศ. 2497 เปลี่ยนแปลงตำแหน่งผู้ตรวจราชการกระทรวงศึกษาธิการเป็นผู้ตรวจการศึกษา
พ.ศ. 2516 ได้ตราพระราชกฤษฎีกาแบ่งท้องที่ของกระทรวงศึกษาธิการออกเป็นเขตการศึกษา รวม 12 เขต ซึ่งมีลำดับและชื่อเขตการศึกษาและจังหวัดภายในเขตเช่นเดียวกันกับภาคการศึกษา และเปลี่ยนแปลงตำแหน่งผู้ตรวจการศึกษาเป็นศึกษาธิการเขต
พ.ศ. 2520 มีพระราชกฤษฎีกาแบ่งท้องที่ของกระทรวงศึกษาธิการออกเป็นเขตใหม่ กำหนดตำแหน่งเรียกว่า "ศึกษาธิการเขต เขตการศึกษา" โดยแบ่งเป็น 13 เขต ตั้งแต่เขตการศึกษากรุงเทพมหานคร มีสำนักงานตั้งอยู่ ณ กรุงเทพมหานคร ไปจนถึงเขตการศึกษา 12
พ.ศ. 2535 มีพระราชกฤษฎีกาแบ่งส่วนราชการ สำนักงานปลัดกระทรวงศึกษาธิการ(ฉบับที่ 2) พ.ศ. 2535 เปลี่ยนชื่อสำนักงานศึกษาธิการเขต เขตการศึกษา 1 - 12 เป็นสำนักพัฒนาการศึกษา ศาสนาและวัฒนธรรม เขตการศึกษา 1 - 12 และได้กำหนดตำแหน่งใหม่เป็นผู้อำนวยการสำนักพัฒนาการศึกษา ศาสนาและวัฒนธรรม
พ.ศ. 2546 ในช่วงปฏิรูปการศึกษา ได้มีการปรับเปลี่ยนโครงสร้างกระทรวงศึกษาธิการครั้งสำคัญ คือมีการประกาศใช้พระราชบัญญัติระเบียบบริหารราชการกระทรวงศึกษาธิการ พุทธศักราช 2546 โดยยุบหน่วยงานจาก 14 กรมเหลือเพียงหน่วยงานหลัก 5 หน่วยงาน คือ สำนักงานปลัดกระทรวงศึกษาธิการ สำนักงานคณะกรรมการการศึกษาขั้นพื้นฐาน สำนักงานคณะกรรมการการอาชีวศึกษา สำนักงานคณะกรรมการการอุดมศึกษา สำนักงานเลขาธิการสภาการศึกษา และสำนักพัฒนาการศึกษา ศาสนาและวัฒนธรรม เขตการศึกษา 11 จึงได้ถูกยกเลิกไปตามพระราชบัญญัติดังกล่าว และจัดตั้งสำนักผู้ตรวจราชการ ประจำเขตตรวจราชการที่ 1 - 12 และกรุงเทพมหานคร ตามประกาศกระทรวงศึกษาธิการ ลงวันที่ 18 สิงหาคม พุทธศักราช 2546 และปรับเปลี่ยนเขตตรวจราชการใหม่ ให้สอดคล้องกับเขตตรวจราชการของสำนักนายกรัฐมนตรี และเขตตรวจราชการกระทรวงอื่น ๆ รับผิดชอบงานการตรวจราชการกระทรวงศึกษาธิการ สำนักผู้ตรวจราชการ ประจำเขตตรวจราชการที่ 5 จึงรับผิดชอบ 6 จังหวัด คือ นครราชสีมา มหาสารคาม บุรีรัมย์ สุรินทร์ ศรีสะเกษ และชัยภูมิ
พ.ศ. 2551 ได้จัดตั้งสำนักบริหารยุทธศาสตร์และบูรณาการการศึกษาที่ 1-12 และกรุงเทพมหานคร ตามประกาศกระทรวงศึกษาธิการ เรื่อง การจัดตั้งสำนักบริหารยุทธศาสตร์และบูรณาการการศึกษาที่ 1 - 12 และกรุงเทพมหานคร ลงวันที่ 11 ธันวาคม พ.ศ. 2551
พ.ศ. 2555 ได้จัดตั้งสำนักงานศึกษาธิการภาค 1-13 ตามประกาศกระทรวงศึกษาธิการ เรื่อง การจัดตั้งสำนักงานศึกษาธิการภาค 1-13 สำนักงานปลัดกระทรวงศึกษาธิการ ลงวันที่ 27 กันยายน 2555
พ.ศ. 2560 ได้จัดตั้งสำนักงานศึกษาธิการภาค 1-18 ตามคำสั่งหัวหน้าคณะรักษาความสงบแห่งชาติที่ 19/2560 เรื่องการปฏิรูปการศึกษาในภูมิภาคของกระทรวงศึกษาธิการเพื่อปฏิบัติภารกิจของกระทรวงศึกษาธิการในพื้นที่โดยมีผลใช้บังคับตั้งแต่วันที่ ประกาศในราชกิจจานุเบกษาเป็นต้นมา (วันที่ 3 เมษายน 2560)
พ.ศ. 2562 ได้มีประกาศกระทรวงศึกษาธิการ เรื่องสถานที่ตั้งสำนักงานศึกษาธิการภาค สังกัดสำนักงานปลัดกระทรวงศึกษาธิการ ลงวันที่ 7 มีนาคม 2562 โดยสำนักงานศึกษาธิการภาค ๑๓ มีที่ตั้งอยู่ ณ จังหวัดนครราชสีมา รับผิดชอบพื้นที่จังหวัดนครราชสีมา จังหวัดชัยภูมิ จังหวัดบุรีรัมย์ และจังหวัดสุรินทร์ (หรือรวมเรียกว่า “นครชัยบุรินทร์”)
พ.ศ. 2564 วันที่ 21 กันยายน 2564 คณะรัฐมนตรีได้มีมติอนุมัติแต่งตั้งข้าราชการพลเรือนสามัญ ให้ดำรงตำแหน่งประเภทบริหารระดับสูง ของกระทรวงศึกษาธิการ ในตำแหน่งศึกษาธิการภาค 13 เป็นครั้งแรก โดยแต่งตั้งให้ นายพงษ์พิศาล ชินสำราญ ดำรงตำแหน่งศึกษาธิการภาค เป็นคนแรกของสำนักงานศึกษาธิการภาค 13 ทั้งนี้ตั้งแต่วันที่ทรงพระกรุณาโปรดเกล้าโปรดกระหม่อม แต่งตั้งเป็นต้นไป
หน้าที่และอำนาจ.
สำนักงานศึกษาธิการภาค ๑๓ มีหน้าที่และอำนาจ ตามคำสั่งหัวหน้าคณะรักษาความสงบแห่งชาติ ที่ 19/2560 เรื่อง การปฏิรูปการศึกษาในภูมิภาคของกระทรวงศึกษาธิการ ลงวันที่ 3 เมษายน พุทธศักราช 2560 ดังต่อไปนี้
พื้นที่รับผิดชอบ.
กลุ่มจังหวัดภาคตะวันออกเฉียงเหนือตอนล่าง 1 ประกอบด้วย จังหวัดนครราชสีมา จังหวัดชัยภูมิ จังหวัดบุรีรัมย์ และจังหวัดสุรินทร์ หรือรวมเรียกว่า นครชัยบุรินทร์
วัดคูยาง
วัดคูยาง เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในตำบลในเมือง อำเภอเมืองกำแพงเพชร จังหวัดกำแพงเพชร ปัจจุบันมีพระธรรมภาณพิลาส เจ้าคณะจังหวัดกำแพงเพชร เป็นเจ้าอาวาส
เหตุที่เรียกว่าวัดคูยางเพราะ มีชาวยาง (กะเหรี่ยง) มาบูรณะวัดโบราณแห่งนี้ ชาวยางขุดคูน้ำล้อมรอบวัด จึงเรียกกันว่า "วัดคูยาง" วัดสร้างเมื่อใดและใครเป็นผู้สร้าง ไม่ปรากฏหลักฐานแน่ชัด แต่มีผู้สันนิษฐานว่าสร้างมาแล้วไม่น้อยกว่า 400 ปี จนมาถึงรัชสมัยของพระบาทสมเด็จพระจอมเกล้าเจ้าอยู่หัว ระหว่าง พ.ศ. 2394–2399 จึงได้มีผู้ก่อสร้างวัดขึ้นใหม่ในบริเวณที่ตั้งเดิม สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2397 ได้รับพระราชทานวิสุงคามสีมาเมื่อวันที่ 15 มกราคม พ.ศ. 2524
อาคารและเสนาสนะที่สำคัญภายในวัดมีรากฐานอุโบสถและแท่นพระประธาน ก่อด้วยศิลาแลงหันหน้าไปทางทิศตะวันออก ตั้งอยู่บริเวณวัดด้านเหนือ หอไตรเป็นอาคารทรงไทยพื้นถิ่นกำแพงเพชร สร้างด้วยไม้หลังคามุงกระเบื้องเกล็ดใต้ถุนสูงกว้าง 6 เมตร ยาว 12 เมตร ตั้งอยู่กลางคูน้ำเดิม
ปูชนียวัตถุที่สำคัญคือ "พระพุทธวชิรปราการ" นามพระราชทานจากพระบาทสมเด็จพระมหาภูมิพลอดุลยเดชมหาราช บรมนาถบพิตร เป็นพระประธานนามพระราชทานจากพระบาทสมเด็จพระเจ้าอยู่หัว มีโบราณศิลปวัตถุที่สำคัญประกอบไปด้วย ตู้พระธรรมลายรดน้ำลงรักปิดทองโดยรอบ เขียนเป็นภาพต่าง ๆ ด้วยฝีมือช่างราวสมัยต้นกรุงรัตนโกสินทร์ จำนวน 5 หลัง หีบพระธรรม มีลายรดน้ำลงรักปิดทอง และเป็นแบบเหล็ก อยู่ในสมัยรัชกาลที่ 3 ถึง 5 ธรรมาสน์เท้าสิงห์ ศิลปะรัตนโกสินทร์ เอกสารโบราณบรรจุอยู่ในตู้และหีบ มีทั้งที่เป็นใบลานและสมุดข่อย ผ้าห่อคัมภีร์ เป็นผ้าพิมพ์ลายอย่างลายไทย และพระบฏ
อนิเมะในปี พ.ศ. 2566
เหตุการณ์ที่เกี่ยวข้องกับ อนิเมะในปี พ.ศ. 2566
รายชื่อภาพยนตร์อนิเมะที่เข้าฉายเปิดตัวในโรงภาพยนตร์ระหว่างวันที่ 1 มกราคม ถึงวันที่ 31 ธันวาคม พ.ศ. 2566
รายชื่อซีรีส์อนิเมะโทรทัศน์ที่ออกอากาศเปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2566
รายชื่อออริจินอลเน็ตแอนิเมชันที่เผยแพร่เปิดตัวครั้งแรกระหว่างวันที่ 1 มกราคมถึงวันที่ 31 ธันวาคม พ.ศ. 2566
รายชื่อออริจินอลวิดีโอแอนิเมชันที่เปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2566
จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
การเลือกตั้งสมาชิกสภาผู้แทนราษฎรจังหวัดขอนแก่น พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 11 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดขอนแก่น
ประกอบไปด้วยอำเภอเมืองขอนแก่น (เฉพาะเทศบาลนครขอนแก่น ตำบลพระลับ และตำบลบึงเนียม)
ประกอบไปด้วยอำเภอเมืองขอนแก่น (เฉพาะตำบลสำราญ ตำบลท่าพระ ตำบลบ้านทุ่ม ตำบลเมืองเก่า ตำบลบ้านเป็ด ตำบลสาวะถี ตำบลดอนหัน ตำบลบ้านค้อ ตำบลศิลา และตำบลแดงใหญ่)
ประกอบไปด้วยอำเภอเมืองขอนแก่น (เฉพาะตำบลโคกสีและตำบลหนองตูม) อำเภอน้ำพอง (เฉพาะตำบลพังทุย ตำบลบัวเงิน ตำบลบัวใหญ่ ตำบลบ้านขาม และตำบลทรายมูล) อำเภอกระนวน และกิ่งอำเภอซำสูง
ประกอบไปด้วยอำเภอเมืองขอนแก่น (เฉพาะตำบลโนนท่อน) อำเภอน้ำพอง (ยกเว้นตำบลพังทุย ตำบลบัวเงิน ตำบลบัวใหญ่ ตำบลบ้านขาม และตำบลทรายมูล) อำเภออุบลรัตน์ และอำเภอเขาสวนกวาง
ประกอบไปด้วยอำเภอเมืองขอนแก่น (เฉพาะตำบลบ้านหว้า และตำบลดอนช้าง) อำเภอมัญจาคีรี อำเภอพระยืน อำเภอบ้านฝาง (เฉพาะตำบลบ้านเหล่า) และกิ่งอำเภอโคกโพธิ์ไชย
ประกอบไปด้วยอำเภอชุมแพ อำเภอภูผาม่าน และอำเภอสีชมพู (เฉพาะตำบลนาจาน)
ประกอบไปด้วยอำเภอภูเวียง (ยกเว้นตำบลกุดขอนแก่น ตำบลสงเปือย และตำบลนาชุมแสง) อำเภอสีชมพู (ยกเว้นตำบลนาจาน) และกิ่งอำเภอหนองนาคำ
ประกอบไปด้วยอำเภอหนองเรือ อำเภอบ้านฝาง (ยกเว้นตำบลบ้านเหล่า) อำเภอภูเวียง (เฉพาะตำบลกุดขอนแก่น ตำบลสงเปือย และตำบลนาชุมแสง)
ประกอบไปด้วยอำเภอพล (ยกเว้นตำบลหัวทุ่ง ตำบลหนองแวงนางเบ้า และตำบลเก่างิ้ว) อำเภอชนบท (เฉพาะตำบลห้วยแก และตำบลวังแสง) อำเภอแวงน้อย และอำเภอแวงใหญ่
ประกอบไปด้วยอำเภอหนองสองห้อง อำเภอเปือยน้อย อำเภอชนบท (เฉพาะตำบลบ้านแท่น และตำบลปอแดง) อำเภอบ้านไผ่ (เฉพาะตำบลป่าปอ) อำเภอพล (เฉพาะตำบลหัวทุ่ง ตำบลหนองแวงนางเบ้า และตำบลเก่างิ้ว) และกิ่งอำเภอโนนศิลา
เขตเลือกตั้งที่ 11.
ประกอบไปด้วยอำเภอบ้านไผ่ (ยกเว้นตำบลป่าปอ) อำเภอชนบท (เฉพาะตำบลชนบท ตำบลโนนพยอม ตำบลกุดเพียขอม และ ตำบลศรีบุญเรือง) และกิ่งอำเภอบ้านแฮด
Bungo Stray Dogs
Don't Toy with Me, Miss Nagatoro
The Vampire Dies in No Time
วัดบางเขียด
วัดบางเขียด เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลบางเขียด อำเภอสิงหนคร จังหวัดสงขลา มีที่ดินตั้งวัดเนื้อที่ 10 ไร่ อาณาเขตบริเวณวัด กว้าง 120 เมตร ยาว 180 เมตร
วัดบางเขียดตั้งวัดเมื่อ พ.ศ. 2189 ได้รับพระราชทานวิสุงคามสีมาเมื่อ พ.ศ. 2300 ในด้านการศึกษาทางวัดได้จัดซื้อที่ดินชาวบ้านสร้างโรงเรียนประถมศึกษาขึ้น
อาคารเสนาสนะที่สำคัญ ได้แก่ อุโบสถเป็นรูปแบบสถาปัตยกรรมตามแบบพระราชนิยมในรัชกาลที่ 3 โดยดัดแปลงให้เป็นรูปแบบเหมาะสมของท้องถิ่นสงขลา เป็นอุโบสถโถงก่ออิฐถือปูน บริเวณตัวผนังอุโบสถ ทำเป็นซุ้มโค้งทุกช่องเสา หลังคาชั้นเดียว มีบีกนกคลุมแบบพาไลรอบ ไม่มีช่อฟ้าและใบระกา หลังคามุงกระเบื้องดินเผาแบบพื้นบ้าน เชื่อมโครงสร้างหลังคาโดยใช้สลัก ภายในประดิษฐานพระพุทธรูปทับนั่งปางมารวิชัยบนบัลลังก์ผ้าทิพย์ 4 ชั้น เป็นอุโบสถที่ไม่ปรากฏในใบเสมาหรือใบเสมาหลบใน วัดมีมณฑปบัวอยู่บริเวณด้านหน้าทางขวามือของอุโบสถ ก่ออิฐถือปูนคล้ายหอระฆังบนฐานสี่เหลี่ยม ทรงสี่เหลี่ยมย่อมุม ยอดแหลม เจาะช่องประตูจำนวน 4 ช่อง มีซุ้มหน้าบันจำนวน 4 ซุ้ม เป็นที่บรรจุอิฐของอดีตเจ้าอาวาสวัดบางเขียด น่าจะสร้างในสมัยพุทธศตวรรษที่ 25
หมู่เกาะเวอร์จินของสหรัฐอเมริกาในโอลิมปิก
ดูอิตยัวร์เซลฟ์!!
ดูอิตยัวร์เซลฟ์!! (Do It Yourself!!) เป็นซีรีส์อนิเมะออริจินัลญี่ปุ่น ผลิตโดยสตูดิโอ Pine Jam กำกับโดยคาซูฮิโระ โยเนดะ เขียนบทโดยคาซูยูกิ ฟูเดยาซุ ออกแบบตัวละครโดยยูซูเกะ มัตสึโอะ และรับผิดชอบดนตรีประกอบโดยเรียวเฮ ซาตากะ เริ่มออกอากาศในเดือนตุลาคม พ.ศ. 2565 ทางช่อง TV Tokyo, AT-X, BS11 และ NST เพลงเปิดมีชื่อเพลงว่า โดยโนโนมิ อินางากิ, คานะ อิจิโนเซะ, อายาเนะ ซากูระ, อาซูมิ วากิ, คาริง ทากาฮาชิ และนิจิกะ โอโมริ
มังงะดัดแปลงวาดภาพโดยโคยูบิตะ เบรุ เริ่มเผยแพร่ทาง"มังงะอัพ!" นิตยสารมังงะออนไลน์ของสแควร์เอนิกซ์ในเดือนตุลาคม พ.ศ. 2565
ชิมะสึ ทะดะสึเนะ
เอ็มทีวีวิดีโอมิวสิกอะวอดส์ 2022
เอ็มทีวีวิดีโอมิวสิกอะวอดส์ 2022  เป็นการมอบรางวัลให้กับมิวสิกวิดีโอยอดเยี่ยมแห่งปี จัดโดยเอ็มทีวีเมื่อวันที่ 28 สิงหาคม 2022 โดยมี แอลแอล คูล เจ, นิกกี มินาจ และแจ็ก ฮาร์โลว์ เป็นพิธีกร จัดขึ้น ณ พรูเด็นเชียลเซ็นเตอร์ นวร์ก รัฐนิวเจอร์ซีย์ มินาจได้รับรางวัลไมเคิลแจ็กสันวิดีโอแวนการ์ดสำหรับความสำเร็จในอาชีพของเธอ ส่วนเรดฮอตชิลีเพปเปอส์ได้รับรางวัลไอคอนระดับโลก
รายชื่อผู้ได้รับการเสนอชื่อเข้าชิงและได้รับรางวัล.
เอ็มทีวีได้ประกาศรายชื่อผู้เข้าชิงเมื่อวันที่ 26 กรกฎาคม 2022 โดย แจ็ก ฮาร์โลว์, เคนดริก ลามาร์ และลิลนาสเอ็กซ์ ได้รับการเสนอชื่อเข้าชิงมากที่สุดคนละ 7 รองลงมาคือ โดจา แคต และแฮร์รี สไตลส์ คนละ 6 สาขา ประกาศรายชื่อผู้เข้าชิงเพลงแห่งฤดูร้อน, ศิลปินกลุ่มแห่งปี และอัลบั้มแห่งปี ในวันที่ 19 สิงหาคม การลงคะแนนสำหรับศิลปินกลุ่มแห่งปีและเพลงแห่งฤดูร้อน เริ่มตั้งแต่วันที่ 22-25 สิงหาคม และ 25-27 สิงหาคม ตามลำดับ ขณะที่การลงคะแนนสำหรับอัลบั้มแห่งปี เริ่มตั้งแต่วันที่ 27 สิงหาคม จนถึงวันงาน ผ่านสตอรีอินสตาแกรมของเอ็มทีวี หลังจากประกาศสาขาทั้งหมดแล้ว โดจา แคต, ฮาร์โลว์ และสไตลส์ ได้รับการเสนอชื่อเพิ่มขึ้นเป็น 8 สาขา ทำให้พวกเขาเป็นผู้ได้รับการเสนอชื่อเข้าชิงมากที่สุด ส่วนฮาร์โลว์เป็นผู้ได้รับรางวัลมากที่สุดจำนวน 4 สาขา รองลงมาคือ ลิลนาสเอ็กซ์, สไตลส์ และเทย์เลอร์ สวิฟต์ คนละ 3 สาขา
ผู้ชนะรางวัลจะอยู่ในลำดับแรก โดยเน้นเป็นตัวหนา
2022 MTV Video Music Awards
สุลต่านอะเหม็ดที่ 1
Ahmed I
มาทยาช ราโคชี
คาบสมุทรสทิงพระ
คาบสมุทรสทิงพระ เป็นคาบสมุทรในจังหวัดสงขลา ครอบคลุมพื้นที่อำเภอสิงหนคร อำเภอกระแสสินธุ์ อำเภอสทิงพระ และอำเภอระโนด มีพื้นที่ประมาณ 800 ตารางกิโลเมตร คาบสมุทรมีลักษณะแคบยาว มีความยาวประมาณ 70 กิโลเมตร มีความกว้างตั้งแต่ 5–12 กิโลเมตร สภาพทางภูมิศาสตร์เป็นที่ราบชายทะเลถูกขนาบด้วยทะเลสาบสงขลาทางทิศตะวันตกและอ่าวไทยทางทิศตะวันออก สภาพพื้นที่ทางทิศตะวันตกเป็นที่ราบ ส่วนพื้นที่ทางทิศตะวันออกมีสันทรายในแนวเหนือ-ใต้ตามแนวทางหลวงหมายเลข 408 ยกตัวสูงเป็นเนินคั่นระหว่างพื้นที่ราบริมทะเล
ธรณีสัณฐานชายฝั่งคาบสมุทรสทิงพระพัฒนาการมาตั้งแต่สมัยไพลสโตซีน (Pleistocene) สมัยโฮโลซีน (Holocene) จนถึงปัจจุบัน พัฒนาการดังกล่าวเกิดจากการสะสมตัวของตะกอนที่ถูกพัดพามาจากแผ่นดินใหญ่ด้านตะวันตกในสมัยไพลสโตซีนตอนปลายเมื่อ 46,000–30,000 ปีที่ผ่านมา ปรากฏหลักฐานของเปลือกหอยทะเลและพืชโบราณบริเวณอําเภอสิงหนคร จังหวัดสงขลาที่ระดับความลึก 31 เมตรและ 24.5 เมตร ต่อมาในสมัยโฮโลซีนน้ําทะเลเข้าท่วมพื้นที่ชายฝั่งและแผ่นดินใหญ่ทําให้เกิดการสะสมตะกอนทะเล
หลักฐานการบันทึก.
ในคริสต์ศวรรษที่ 2 ปโตเลมีบันทึกชื่อเมืองที่ชื่อ "เปอริมูลา" (Perimula) ซึ่งนักประวัติศาสตร์เชื่อว่าเป็นเมืองท่าแถบคาบสมุทรสทิงพระ
ในแผนที่การเดินเรือของเฟรเดอริก อาร์เทอร์ นีล (F.A. Neale) พ.ศ. 2395 ปรากฏชื่อคาบสมุทรสทิงพระว่า "Island of Tantalem" และจากแผนที่ของแวริงตัน สมิท (Waryngton Smith) เมื่อ พ.ศ. 2440 เข้าใจว่าคาบสมุทรสทิงพระคงเป็นเกาะขนาดใหญ่ อย่างไรก็ดีจากแผนที่แสดงเขตกัลปนาในสมัยอยุธยา เขียนขึ้นราว พ.ศ. 2223–2242 พื้นที่แถบคาบสมุทรสทิงพระเป็นแผ่นดินใหญ่ ไม่ได้เป็นเกาะเหมือนแผนที่ของชาวต่างประเทศ
ปรากฏชุมชนเริ่มแรกในช่วงพุทธศตวรรษที่ 12–14 บริเวณเขาคูหา ตําบลชุมพล อําเภอสทิงพระ เป็นชุมชนในลัทธิศาสนาพราหมณ์ที่มีการขุดแหล่งน้ําขนาดใหญ่สําหรับชุมชนใช้ประโยชน์ เปลือกหอยจำนวนมากที่พบในสระดังกล่าว มีช่วงอายุเวลา 6,250 ± 550 ปี ถึง 4,981± 540 ปี ที่ผ่านมา ซึ่งเป็นช่วงเวลาของสมัยโฮโลซีนตอนกลาง
ชุมชนโบราณและแหล่งโบราณคดีแถบคาบสมุทรสทิงพระ ได้แก่
พรรคคอมมิวนิสต์ฮังการี
พรรคคอมมิวนิสต์ฮังการี (, ชื่อย่อ MKP) ช่วงเริ่มแรกรู้จักกันในชื่อ พรรคคอมมิวนิสต์ในฮังการี (, ชื่อย่อ KMP) เป็นพรรคการเมืองสายคอมมิวนิสต์ในประเทศฮังการีที่ดำรงอยู่ในช่วงระหว่างสงครามและในช่วงสั้น ๆ ภายหลังสงครามโลกครั้งที่สองสิ้นสุด
พรรคก่อตั้งขึ้นเมื่อวันที่ 24 พฤศจิกายน 1918 ในชื่อ "พรรคคอมมิวนิสต์ในฮังการี" และอยู่ในอำนาจในช่วงเดือนมีนาคมจนถึงสิงหาคม 1919 เมื่อ เบลอ กุน ได้สถาปนาสาธารณรัฐโซเวียตฮังการีที่มีอายุสั้น รัฐบาลคอมมิวนิสต์ถูกกองทัพโรมาเนียโค่นล้มในเวลาต่อมา กุนจึงลี้ภัยไปเวียนนา และต่อมาตัวเขาพร้อมด้วยสมาชิกคอมมิวนิสต์คนอื่น ๆ ได้ย้ายไปยังมอสโก และพรรคเริ่มมีจำนวนสมาชิกน้อยลงเรื่อย ๆ ในทุก ๆ ปี ระหว่างสงครามโลกครั้งที่สอง พรรคได้เปลี่ยนชื่อเป็น "พรรคสันติภาพ" แต่เพียงไม่กี่เดือนต่อมา ในปี 1944 พรรคได้ใช้ชื่อใหม่ซึ่งจะคงอยู่จนถึงปี 1948 ภายหลังสงคราม พรรคเริ่มมีอำนาจมากขึ้นและจำนวนสมาชิกก็เพิ่มขึ้นอย่างรวดเร็ว นำไปสู่การที่ มาจาช ราโกชี ได้กวาดล้างพรรคการเมืองอื่น ๆ ในประเทศ เว้นแต่พรรคประชาธิปไตยสังคมนิยมฮังการี (ซึ่งมีอุดมการณ์ร่วมกัน) เพื่อก่อตั้งรัฐพรรคการเมืองเดียว ในปี 1948 พรรคได้รวมเข้ากับพรรคประชาธิปไตยสังคมนิยมเพื่อก่อตั้ง "พรรคประชาชนแรงงานฮังการี" ซึ่งต่อมาได้กลายเป็นพรรครัฐบาลต่อไปของฮังการี พรรคยังเป็นสมาชิกของโคมินเทิร์นและโคมินฟอร์มอีกด้วย
การก่อตั้งและช่วงปีแรก.
พรรคคอมมิวนิสต์ฮังการี (KMP) ถูกก่อตั้งขึ้นในชื่อ "พรรคคอมมิวนิสต์ในฮังการี" ในช่วงปลายปี 1918 โดย เบลอ กุน อดีตนักข่าวผู้ต่อสู้เพื่อจักรวรรดิออสเตรีย-ฮังการีในสงครามโลกครั้งที่หนึ่ง หลังจากการใช้เวลาอยู่ในค่ายเชลยศึกในรัสเซีย กุนและบรรดาเพื่อนของเขาได้ก่อตั้งกลุ่มคอมมิวนิสต์ซึ่งจะเป็นรากฐานของพรรคในอนาคตที่กรุงมอสโกในเดือนตุลาคม 1918 สมาชิกกลุ่มแรกได้กลับมายังฮังการีในเดือนพฤศจิกายน และในวันที่ 24 ได้มีการก่อตั้งพรรคคอมมิวนิสต์อย่างเป็นทางการ พรรคคอมมิวนิสต์ใช้ชื่อว่า "พรรคคอมมิวนิสต์ในฮังการี"  แทนที่จะใช้ชื่อ "พรรคคอมมิวนิสต์ฮังการี" เนื่องจากชนชั้นทางสังคมส่วนใหญ่เป็นคนงานในโรงงานในบูดาเปสต์ ซึ่งไม่ใช่ชาติพันธุ์ชาวฮังการี และมีชาวฮังการีเป็นเพียงส่วนน้อยนิดเท่านั้นในพรรคที่เพิ่งก่อตั้งใหม่ ในขั้นต้น กลุ่มยังมีขนาดเล็กเมื่อเทียบกับพรรคประชาธิปไตยสังคมนิยมฮังการี อย่างไรก็ตาม ความไม่มั่นคงทางการเมืองของรัฐบาลภายใต้การนำของ มิฮาย กาโรยี และความนิยมที่เพิ่มขึ้นของขบวนการบอลเชวิค ทำให้พรรคประชาธิปไตยสังคมนิยมต้องการเป็นพันธมิตรกับพรรคคอมมิวนิสต์ สำหรับพรรคประชาธิปไตยสังคมนิยม การเป็นพันธมิตรกับพรรคคอมมิวนิสต์ไม่เพียงแต่เพิ่มจุดยืนของตนกับผู้คนทั่วไปเท่านั้น แต่ยังทำให้พรรคเชื่อมโยงกับพรรคคอมมิวนิสต์รัสเซียที่มีอำนาจมากขึ้นอีกด้วย เนื่องจากกุนมีความสัมพันธ์ใกล้ชิดกับบอลเชวิครัสเซีย
หลังจากการประกาศจัดตั้งสาธารณรัฐโซเวียตฮังการีในเดือนมีนาคม 1919 กุนได้เริ่มดำเนินการให้อุตสาหกรรมเอกชนเป็นของรัฐทั้งหมด ได้มีการเริ่มโครงการนารวมขนาดใหญ่ นอกจากนี้ เขายังได้ดำเนินการเพื่อทำให้ความสัมพันธ์ระหว่างประเทศกับมหาอำนาจไตรภาคีกลับสู่สภาวะปกติ มีความพยายามทวงคืนดินแดนบางส่วนของฮังการีที่สูญเสียไปในการเจรจาหลังสงครามกลับคืนมา เป็นระยะเวลา 133 วัน ที่สาธารณรัฐโซเวียตฮังการีดำรงอยู่ พรรคคอมมิวนิสต์มุ่งเน้นไปที่การพยายามแก้ไขความวุ่นวายทางเศรษฐกิจที่แพร่กระจาย อันเป็นผลมาจากความพ่ายแพ้ของฮังการีในสงครามโลกครั้งที่หนึ่ง เป็นที่น่าเสียดายที่นโยบายทางเศรษฐกิจของกุนได้สร้างอัตราเงินเฟ้อที่สูงขึ้นและทำให้เกิดการขาดแคลนอาหารทั่วประเทศ ฝ่ายต่อต้านที่นำโดย มิกโลช โฮร์ตี เริ่มแข็งแกร่งขึ้น และในเดือนมิถุนายน ได้เกิดความพยายามในการรัฐประหาร ทำให้พรรคคอมมิวนิสต์เริ่มกวาดล้างฝ่ายตรงข้ามอย่างรุนแรงโดยตำรวจลับ สาธารณรัฐโซเวียตสิ้นสุดลงเมื่อวันที่ 1 สิงหาคม 1919 หลังจากกองทัพฮังการีพ่ายแพ้สงครามต่อโรมาเนีย เมื่อกองทัพโรมาเนียเข้ารุกบูดาเปสต์ กุจึงลี้ภัยไปยังเวียนนา และยอมให้พรรคคอมมิวนิสต์มอบอำนาจให้แก่พรรคประชาธิปไตยสังคมนิยม
Hungarian Communist Party
วัดช้าง (จังหวัดนครนายก)
วัดช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านนา อำเภอบ้านนา จังหวัดนครนายก ปัจจุบันมีพระครูโสภณนาคกิจ หรือ พระอาจารย์เดช เจ้าคณะตำบลพิกุลออก เป็นเจ้าอาวาส
วัดช้างสร้างเมื่อใดไม่แน่ชัด ที่ตั้งของวัดเคยเป็นที่พักช้างของทางราชการตั้งแต่สมัยกรุงศรีอยุธยา มีปะรำพิธีรับช้างอยู่ที่มุมด้านทิศตะวันออกของวัดเป็นที่ราบลุ่ม อีกเรื่องระบุว่าเหตุที่ชื่อว่าวัดช้างเพราะในบึงน้ำพบซากช้างจำนวนมากซึ่งช้างล่มตาย พบซากกระดูกช้างจึงตั้งชื่อว่า "วัดช้าง"
บ้างก็เล่าว่าหลวงพ่อคุ้มเป็นผู้ริเริ่มร่วมมือกับชาวบ้านสร้างวัด ต่อมาเมื่อมีกำลังทหารหมู่หนึ่งได้ทำการต้อนช้างป่ามาหลบพักอาศัยอยู่ที่ใต้ถุนศาลาการเปรียญ แต่เนื่องจากได้เกิดมีฝนตกลงมาอย่างหนัก และไม่มีทีท่าว่าจะหยุด ทำให้ทหารกลุ่มนั้นไม่สามารถหากิ่งไม้แห้งมาทำเป็นฟืนก่อไฟเพื่อหุงต้มอาหารได้ ทหารกลุ่มนั้นจึงได้ใช้วิชาบังตา หลอกหลวงพ่อคุ้ม แล้วแอบใช้มีดถากเสาศาลาการเปรียญเพื่อเอาไม้มาทำฟืนหุงข้าว แต่ด้วยที่หลวงพ่อคุ้มมีวิชาอาคมที่เหนือกว่าจึงไม่สามารถใช้วิชาบังตาได้คงปล่อยให้เหล่าทหารได้กินข้าวกินปลากันจนเป็นที่เรียบร้อยและนอนหลับไป หลวงพ่อคุ้มได้ใช้วิชากำบังแก้เผ็ดเหล่าทหารโดยการนำเอากะลามะพร้าว ไปวางครอบไว้บนหัวของช้างที่ทหารเหล่านั้นต้อนมาผูกไว้ใต้ศาลา เมื่อทหารตื่นมาก็ไม่พบช้างของตน ตามหาก็ไม่พบ จึงต่างพากันสำนึกผิดนเข้าไปกราบขอขมาอภัยที่ได้ล่วงเกินหลวงพ่อไป หลวงพ่อคุ้มมีเมตตาให้อภัยในโทษนั้น และให้ทหารพวกนั้นไปทำการตัดต้นไม้มาทำเสาศาลาการเปรียญให้เรียบร้อยดังเดิม จากนั้นหลวงพ่อท่านก็ถอนอาคม และคืนช้างให้กับทหารกลุ่มนั้นไป
สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2273 ได้รับพระราชทานวิสุงคามสีมาเมื่อ พ.ศ. 2323
ปูชนียวัตถุที่สำคัญ ได้แก่ พระพุทธรูปยืนปางห้ามพยาธิประดิษฐานอยู่หน้าอุโบสถ ใกล้ ๆ กันคือท้าวเวสสุวรรณประดิษฐานอยู่คู่กัน พระบรมรูปสามพระองค์คือ องค์สมเด็จพระนเรศวรมหาราช สมเด็จพระเอกาทศรถและพระสุพรรณกัลยา ส่วนหน้าวิหารมีรูปปั้นช้างและม้าออกศึก พระพุทธรูปองค์พระพุทธเมตตาประดิษฐานอยู่ในวิหาร และพระโพธิสัตว์อวโลกิเตศวรหรือพระโพธิสัตว์กวนอิมปางประทับช้างสามเศียร
อาสนวิหารดาเวา
อาสนวิหารมหานครนักบุญปีเตอร์ ( หรือ San Pedro Cathedral) หรือ อาสนวิหารดาเวา  เป็นอาสนวิหารในนิกายโรมันคาทอลิก ตั้งอยู่ที่นครดาเบา ประเทศฟิลิปปินส์ และเป็นอาสนวิหารประจำอัครสังฆมณฑลดาเวา
โสถ์หลังแรกเชื่อกันว่าเป็นโบสถ์แบบนีโอกอธิก สร้างขึ้นในปี 1847 ต่อมาในทศวรรษ 1960 อัครสังฆมณฑลได้อุดหนุนทุนเพื่อสร้างโบสถ์หลังใหม่ขึ้นแทนที่ตำแหน่งของหลังเดิมเนื่องจากขนาดของโบสถ์ที่ไม่สามารถรองรับคริสต์ชนได้ อาสนวิหารออกแบบโดยอิงรูปมาจากเรือโนอาห์ อาสนวิหารเคยถูกวางระเบิดอยู่สองครั้งในปี 1981 (เสียชีวิต 17 ราย) และในปี 1993 (เสียชีวิต 7 ราย) อาสนวิหารนี้เป็นผลงานออกแบบของสถาปนิก Ramon Basa และรีโมเดลใหม่ในปี 1964 ให้เป็นคอนกรีตโดย Manuel Chiew
Davao Cathedral
จิตรางคิมหัล
โลตัสมหัล (อักษรโรมัน: Lotus Mahal) หรือ จิตรางคิมหัล (อักษรโรมัน: Chitrangini Mahal) เป็นสิ่งปลูกสร้างฆราวาสในหัมปี ประเทศอินเดีย สร้างขึ้นด้วยสถาปัตยกรรมแบบจักรวรรดิวิชัยนคร มีความสูงสองชั้นและเป็นที่ประทับในอดีตของผู้ปกครองในจักรวรรดิวัชัยนคร
จิตรางคิมหัลตั้งอยู่ในเขตสนม (Zenana enclosure) สำหรับนางสนมหลวงในจักรวรรดิวิชัยนคร และยังเป็นที่สำหรับประชุมของจักรพรรดิกฤษณเทวรรย์ และเป็นที่ประทับของราชสกุล อาคารนี้เป็นหนึ่งในไม่กี่สิ่งปลูกสร้างในหัมปีที่ไม่ถูกโจมตีอย่างหนักเมื่อคราหัมปีถูกโจมตี โดยเฉพาะจากรัฐสุลต่านเดกกัน กระนั้น งานแกะสลักส่วนใหญ่ในอาคารเสื่อมโทรมลงและที่เห็นในปัจจุบันเป็นผลงานสร้างใหม่จากคณะบูรณะอาคาร
Lotus Mahal
หอสมุดรซา
หอสมุดรามปุระ รซา ("Rāmpur Razā Kitāb Khāna"; Rampur Raza Library) เป็นหอสมุดสาธารณะตั้งอยู่ในรามปุระ รัฐอุตตรประเทศ ประเทศอินเดีย สร้างขึ้นโดยนาวับแห่งรามปุระ ปัจจุบันอยู่ภายใต้การดูแลของรัฐบาลอินเดีย ชื่อของหอสมุดตั้งตามรซา อะลี ข่าน แห่งรามปุระ
ของสะสมสำคัญของหอสมุดรวมถึงเอกสารโบราณ เอกสารหายากและทรงคุณค่า, ชิ้นงานอักษรวิจิตรอิสลาม, ภาพเขียนจุลทรรศน์, อุปกรณ์ทางดาราศาสตร์ และชิ้นงานภาพประกอบภาษาอาหรับ กับ เปอร์เซีย นอกจากนี้ยังมีเอกสารพิมพ์ในภาษาสันสกฤต, ฮินดี, อูรดู, ปาทาน, ทมิฬ, ตุรกี และอีกกว่า 30,000 เล่มที่เป็นภาษาอื่น ๆ อีกมากมาย
Raza Library
List of NXT Women's Tag Team Champions
ทักษิณคังโคตรี
ทักษิณคังโคตรี (อักษรโรมัน: Dakshin Gangotri) เป็นสถานีวิจัยแรกของอินเดียบนแอนตาร์กติกา ส่วนหนึ่งของโครงการแอนตาร์กติกอินเดีย สถานีตั้งอยูที่ระยะทาง จากขั้วโลกใต้ ปัจจุบันสถานีใช้งานเป็นจุดเก็บพัสดุ (supply base) และเป็นที่พักค้างแรมเพื่อเดินทางต่อ (transit camp) สถานีตั้งชื่อตามธารน้ำแข็งทักษิณคังโคตรี
สถานีตั้งขึ้นระหว่างอินเดียพิชิตแอนตาร์กติกาครั้งที่สาม ระหว่างปี 1983–84 และเป็นครั้งแรกที่นักวิจัยอินเดียอาศัยบนแอนตาร์กติกาในฤดูหนาวเพื่อทำการค้นคว้าวิจัย สถานีสร้างขึ้นโดยทีมงานจำนวน 81 คน ซึ่งรวมถึงนักธรณีวิทยา สุทีปตะ เสงคุปตะ การก่อสร้างแล้วเสร็จในปลายเดือนมกราคม 1984 โดยความช่วยเหลือของกองทัพอินเดีย และเมื่อสร้างเสร็จก็ได้ฉลองวันสาธารณรัฐอินเดียที่สถานีร่วมกับชาวโซเวียตและเยอรมนีตะวันออก
ทักษิณคังโคตรีเป็นสถานีไม่มีคนประจำการ (unmanned station) สร้างขึ้นโดยใช้วัสดุจากอินเดีย และใช้พลังงานไฟฟ้าจากพลังงานแสงอาทิตย์ สถานีติดตั้งระบบคอมพิวเตอร์เต็มรูปแบบเพื่อใช้บันทึกข้อมูลที่วิจัยได้ และสร้างขึ้นโดยตั้งใจให้เป็นสิ่งปลูกสร้างถาวรบนแอนตาร์กติกา ภายในยังมีจุดสื่อสารอินมาร์แซต และสถานีวิทยุสมัครเล่น
สถานีแบ่งออกเป็นสองส่วน บล็อกเอ และ บี โดยบล็อกเอมีตัวสร้างกระแสไฟฟ้า, เชื้อเพลิง และที่สำหรับทำงานก่อสร้าง ซ่อมแซม และประดิษฐ์ ส่วนบล็อกบีมีส่วนห้องทดลอง ห้องวิทยุสื่อสาร และสิ่งอำนวยความสะดวกอื่น ๆ
ในปี 1984 อินเดียได้เปิดตัวสถานีไปรษณีย์อินเดียแห่งแรกบนแอนตาร์กติกาที่ทักษิณคังโคตรี โดยมีนักอุตุนิยมวิทยา จี. สุธกร เรา (G. Sudhakar Rao) เป็นนายไปรษณีย์คนแรกของอินเดียบนแอนตาร์กติกาเมื่อปี 1988
Dakshin Gangotri
พิพิธภัณฑ์ฮอร์นิมัน
พิพิธภัณฑ์และสวนฮอร์นิมัน  เป็นพิพิธภัณฑ์ในฟอเรสต์ฮิลล์ ลอนดอน ตั้งขึ้นในปี 1898 และเปิดให้บริการในปี 1901 ตัวอาคารเป็นผลงานออกแบบของชาลส์ ฮาริสัน ทาวน์เซินด์ ตามสถาปัตยกรรมนวศิลป์แบบอังกฤษ ปัจจุบันพิพิธภัณฑ์เก็บรักษาและจัดแสดงวัตถุเกี่ยวกับมานุษยวิทยา ประวัติศาสตร์ธรรมชาติ และเครื่องดนตรี และยังเป็นที่รู้จักจากชุดสะสมสัตว์สตัฟฟ์ขนาดใหญ่ ปัจจุบันอาคารได้รับการคุ้มครองระดับ 2* จากรัฐบาลอังกฤษ
Horniman Museum
ทางด่วนพุนเทลขัณฑ์
ทางด่วนพุนเทลขัณฑ์ (อักษรโรมัน: Bundelkhand Expressway) เป็นทางด่วนจำกัดการเข้าความยาว กว้างสี่เลน ตั้งอยู่ในรัฐอุตตรประเทศ ประเทศอินเดีย เชื่อมต่อทางหลวงสาย NH-35 ในอำเภอจิตรกูฏ กับทางดีวนอัคระ-ลักเนา ในอำเภอเอตาวาห์ ทางด่วนนี้มีนายกรัฐมนตรีนเรนทระ โมที เป็นผู้วางศิลาฤกษ์เมื่อกุมภาพันธ์ 2020 ที่ฝั่งจิตรกูฏ และเปิดให้ใช้งานในเดือนกรกฎาคม 2022 นอกจากนี้ยังเชื่อว่าทางด่วนจะช่วยดึงดูดการท่องเที่ยวมายังจิตรกูฏธมด้วย